Yurgen Klopp Gvardiola jamoasini 10-marta mag‘lub etdi. Bunday natijaga hech qaysi murabbiy erisha olmagan

“Liverpul” Angliya Kubogi yarim finalida “Manchester Siti”ni mag‘lub etib (3:2), final yo‘llanmasiga ega chiqdi.

Mazkur uchrashuv Xosep Gvardiola va Yurgen Klopp o‘rtasidagi o‘zaro 24-qarama-qarshilik bo‘ldi. Nemis mutaxassisi 10-g‘alabasiga erishgan bo‘lsa, ispaniyalik murabbiy hisobida 9 ta g‘alaba bor. Yana 5 o‘yinda durang qayd etilgan.
Mazkur o‘yinlarda Pep jamoalari 45 ta gol urgan, Yurgen shogirdlari esa 42 marta darvozani ishg‘ol qilgan.
Qayd etish kerak, Kloppdan boshqa hech qaysi murabbiy Gvardiolani bu qadar ko‘p mag‘lub etmagan. Shuningdek, germaniyalik mutaxassis hech qaysi murabbiyga to‘qqiz marta yutqazmagan.
“Liverpul” joriy mavsum “Manchester Siti”ga qarshi yana bir o‘yin o‘tkazishi ehtimoli mavjud. Buning uchun APL jamoalari Chempionlar Ligasida mos ravishda “Vilyarreal” va “Real Madrid” to‘sig‘idan o‘tishi kerak bo‘ladi. Shuningdek, Liverpul va Manchester shahri klublari APL chempionligi uchun ham asosiy da’vogar bo‘lib turibdi.